pythainlp/thai_wikipedia_clean_20230101 huggingface dataset:
6)นางแก้ว สมรสกับนายตั๊กมั่ว แซ่ตั้ง
ต่อมาหลวงชาญวิชัยยุทธ (เหม็น) อพยพพาภรรยาลำดับสุดท้าย คือนางขาว ชาญวิชัยยุทธ (บิดามารดาชื่อนายบุญและนางคำภา) พร้อมบุตรธิดาข้าทาสย้ายถิ่นฐานตั้งบ้านเรือนถาวรอยู่ ณ บ้านหนองขี้เบ้า หรือบ้านโคกเบ้า ตำบลโคกกะเทียม อำเภอเมือง จังหวัดลพบุรี หลวงชาญวิชัยยุทธมีบุตรกับนางขาว 9 คน ได้แก่
7) นางพิฆาตเศิกสงบ (ทองหล่อ โกมลจันทร์) (เดิมชื่อคำเบ้า เกษทอง) สมรสกับพันตรี หลวงพิฆาตเศิกสงบ (เจิม โกมลจันทร์)
8) นางทองใบ สงวนชาติ สมรสนายโรเบิร์ต ชวิษฐ์ สงวนชาติ
9) นางทองดี พัดทอง
10) นายทองอินทร์ เกษทอง
11) นายสุบิน เกษทอง อดีตผู้ว่าราชการจังหวัดลำปาง
12) นางประหยัด จันทรเกษม
13) นางประยูร ตุลเตมีย์ สมรสนายจำลอง ตุลเตมีย์ อดีตรองวิศวกรรถไฟไทย
14) นางมณี จันทรเกษม
15) นางผะอบ วัจนะพุกกะ สมรสนายสัตวแพทย์จินดา วัจนะพุกกะ เป็นต้น
หลวงชาญวิชัยยุทธ (เหม็น) ถึงแก่กรรมเมื่อ 10 ธันวาคม พ.ศ. 2474 ลูกหลานที่เกิดจากภรรยาแรกๆบางท่านยังใช้นามสกุล”บริหาร”โดยยังอาศัยอยู่ในอำเภอกมลาไสย จังหวัดกาฬสินธุ์ ในส่วนของลูกหลานที่ใช้นามสกุล”เกษทอง” หลายท่านอาศัยอยู่จังหวัดลพบุรี
พระยาชัยสุนทร (เจ้าโสมพะมิตร)
อีกอร์ โนวารา
อีกอร์ กอร์กอนโซลา โนวารา  เป็นสโมสรวอลเลย์บอลหญิง ที่ตั้งอยู่ในเมืองโนวารา ประเทศอิตาลี ก่อตั้งขึ้นในปี ค.ศ. 1984 และปัจจุบันเล่นในซีเรียอา 1.
สโมสรก่อตั้งขึ้นในปี ค.ศ. 1984 ในชื่อ AGIL Volley และตั้งอยู่ในเมืองเทรเคต และเริ่มต้นจากการเป็นศูนย์เยาวชนที่ออกแบบมาเพื่อช่วยให้เยาวชนพัฒนาร่วมกันผ่านกีฬา โครงการนี้เติบโตขึ้นตลอดหลายปีที่ผ่านมา และได้มีการลงทุนเพื่อสร้างศูนย์กีฬาที่มี สนามวอลเลย์บอลชายหาดและสนามกีฬาอเนกประสงค์สำหรับวอลเลย์บอล ฟุตซอลและบาสเก็ตบอล
หลังจากใช้เวลาปีแรกในการแข่งขันระดับภูมิภาค ในปี ค.ศ. 1989 สโมสรเริ่มเคลื่อนไหวในลีกระดับล่างของอิตาลี ในช่วงปลายทศวรรษ 1990 มีความก้าวหน้าในการเล่นในเซเรียอา 2 จนกระทั่งมีปัญหาในฤดูกาล 1998–1999 และตกชั้นสู่เซเรีย บี1 ขณะที่สี่ทีมละทิ้งการเล่นในเซเรีย อา2 ในฤดูกาล 1999-2000 สโมสรก็เลี่ยงการตกชั้น ในฤดูกาลนั้นได้มีการสร้างแนวทางใหม่ โดยหัวหน้าโค้ช ลูเซียโน เปดูลลา เลือกที่จะเตรียมทีมของผู้เล่นอายุน้อยที่มีความเป็นมืออาชีพและมุ่งมั่นที่จะรับประกันการลงทุนสำหรับอนาคต สโมสรได้รับการเลื่อนตำแหน่งเป็นเซเรียอา 1 (ระดับสูงสุด) เมื่อสิ้นสุดฤดูกาล 2000-2001
ก่อนฤดูกาล 2001-2002 สโมสรได้ย้ายฐานจาก เทรเคต ไปยังโนวารา และ อาซิสเตล กลายเป็นผู้สนับสนุนหลักโดยเปลี่ยนชื่อสโมสรเป็น อาซิสเตล โนวารา ในฤดูกาลแรกที่ เซเรียอา 1 สโมสรได้รองแชมป์หลังจากผ่านเข้ารอบรองชนะเลิศ ในฤดูกาลต่อมาก็มาถึงรอบรองชนะเลิศอีกครั้ง โดยจบลำดับที่ 2 ของการแข่งขัน สโมสรเปิดตัวในการแข่งขันระดับยุโรปโดยชนะ ซีอีวีคัพ 2002–2003 เมื่อสิ้นสุดฤดูกาลทั้งๆ ที่ครองตำแหน่งที่ 2 ในลีกติดต่อกัน 2 ตำแหน่ง ตำแหน่งในยุโรปและตำแหน่งที่รับประกันว่าจะได้เล่นซีอีวีแชมเปียนส์ลีกในฤดูกาล 2003-2004 สโมสรตัดสินใจที่จะมุ่งเน้นไปที่ทีมเยาวชน ย้ายไปอยู่ที่ เทรคีต ฟื้นชื่อเดิม AGIL Volley และได้รับใบอนุญาต เซเรียอา 1 และแผนกวอลเลย์บอลมืออาชีพให้กับ อาซิสเตล ที่สร้างทีมใหม่ชื่ออาซิสเตล วอลเลย์ สัมปทานใบอนุญาตหมายความว่า AGIL กลับสู่เซเรียของลีกอิตาลี
10 ฤดูกาลต่อมา ในปี 2013 สโมสรได้รับการเลื่อนตำแหน่งกลับสู่เซเรียอา 1 และย้ายไปอยู่ที่โนวารา ในปี 2014–2015 สโมสรคว้าแชมป์โกปปาอีตาเลียเป็นครั้งแรก และเป็นแชมป์เซเรียอา 1 ครั้งแรกเกิดขึ้นในปี 2016–2017
รายนามเลขาธิการคณะรัฐมนตรีของไทย
รายนามเลขาธิการคณะกรรมการกฤษฎีกา
รายนามเลขาธิการสภาความมั่นคงแห่งชาติ
มิสเตอร์โกลบอล 2022
รายนามนักเศรษฐศาสตร์ชาวไทย
พระยาชัยสุนทร (จารย์ละ)
พระยาชัยสุนทร (จารย์ละ) หรืออีกนามเรียกว่า “ท้าวละหรือจารย์ละ” เป็นเจ้าเมืองกาฬสินธุ์ ลำดับที่ 6 (พ.ศ. 2395–2396) เป็นต้นเชื้อสายตระกูล วงศ์กาฬสินธุ์และศิริกุล“ ซึ่งผู้ใช้นามสกุลส่วนใหญ่ตั้งรกรากและอาศัยอยู่ในจังหวัดสกลนครและกาฬสินธุ์ในปัจจุบัน
เมื่อเติบโตขึ้นได้บวชเป็นพระภิกษุที่เมืองกาฬสินธุ์แล้วลาสิกขามารับราชการกรมการเมืองกาฬสินธุ์เป็นที่ “ทิดปัดสาหรือท้าวจารย์ละ” ในสมัยพระยาไชยสุนทร (เจียม) เจ้าเมืองกาฬสินธุ์ ลำดับที่ 3 ได้เป็นที่ราชวงศ์ ในสมัยพระยาไชยสุนทร(หล้า) เจ้าเมืองกาฬสินธุ์ ลำดับที่ 4 และอุปฮาดเมืองกาฬสินธุ์ ในสมัยพระยาไชยสุนทร(ทอง) เจ้าเมืองกาฬสินธุ์ ลำดับที่ 5
•ปี พ.ศ. 2394 พระบาทสมเด็จพระนั่งเกล้าเจ้าอยู่หัว รัชกาลที่ ๓ เสด็จสวรรคต พระยาไชยสุนทร(ทอง)และกรมการเมืองก็ลงไปกรุงเทพ ร่วมถวายเพลิงศพด้วยในครั้งนั้น พระยาไชยสุนทร(ทอง)ได้ป่วยไข้ป่า ก็ถึงแก่กรรมที่กรุงเทพมหานคร เจ้าเมืองจึงว่างลง ทางกรมการเมืองกาฬสินธุ์ที่ไปร่วมถวายเพลงพระบรมศพ ต่างก็เข้าหาข้าราชการผู้ใหญ่ที่กรุงเทพฯ ขอตำแหน่งหน้าที่ราชการ ในครั้งนั้นราชวงศ์เกษ ได้เข้าเฝ้าทูลละอองธุลีพระบาทพระเจ้าอยู่หัวรัชกาลที่ 4 นัยว่าจะได้รับการแต่งตั้งเป็นเจ้าเมืองกาฬสินธุ์แต่ไม่กล้ารับ จึงทูลขอให้อุปฮาดจารย์ละ เป็นเจ้าเมือง ราชวงศ์กิ่ง เป็นอุปฮาดและท้าวเกษเป็นราชวงศ์ ท้าวขี่เป็นราชบุตร
•ปีพ.ศ. 2395 ให้อุปฮาด(จารย์ละ)รักษาราชการเมืองกาฬสินธุ์เป็นว่าที่พระยาไชยสุนทร เจ้าเมืองกาฬสินธุ์
•ปี พ.ศ. 2396 กรมการเมืองกาฬสินธุ์กลับจากงานถวายเพลิงพระบรมศพแล้ว ยังไม่ได้เชิญพระบรมราชโองการลงมาถึงเมืองกาฬสินธุ์ พระยาไชยสุนทร (จารย์ละ) ก็ถึงแก่อนิจกรรม ดังนั้นอุปฮาดกิ่ง จึงรักษาราชการเมืองกาฬสินธุ์อยู่ระยะหนึ่ง
•พระยาไชยสุนทร(จารย์ละ) เจ้าเมืองกาฬสินธุ์ ลำดับที่ 6 ถึงแก่กรรมด้วยโรคชรา รับราชการเป็นเจ้าเมืองสนองพระเดชพระคุณ 1 ปี ที่โฮงเจ้าเมือง ในเมืองกาฬสินธุ์ เมื่อปี พ.ศ. 2496 สืบมาภายหลังลูกหลานเรียกขานทานว่า “อัญญาหลวงเฒ่า” สิ้นประวัติพระยาไชยสุนทร (จารย์ละ) เจ้าเมืองกาฬสินธุ์ ลำดับที่ 6 เพียงเท่านี้
พระยาไชยสุนทร(จารย์ละ) สมรสกับอัญญานางจันทร์และมีบุตร 6 คน ได้แก่
1) ท้าวพรหม สมรสกับใครสืบไม่ได้และมีบุตรกี่คนไม่ปรากฏ
2) หลวงสินธุธานี(เทพ) สมรสกับใครสืบไม่ได้ มีบุตร 3 คน ได้แก่ 1)หลวงวรบุตร(บุญจันทร์) 2)ขุนแสงสะท้าน(กอ) 3)ขุนโยธาชาแสน(เลา) เป็นต้น
3) ท้าวบัว สมรสกับใครสืบไม่ได้ มีบุตร 1 คน ได้แก่ 1)ท้าวโง่น เป็นต้น
4) นางเบ้า สมรสกับใครสืบไม่ได้และมีบุตรกี่คนไม่ปรากฏ
5) ท้าวคม สมรสกับใครสืบไม่ได้และมีบุตรกี่คนไม่ปรากฏ
6) นางอุด สมรสกับใครสืบไม่ได้และมีบุตรกี่คนไม่ปรากฏ
1)หลวงวรบุตร(บุญจันทร์) สมรสใครสืบไม่ได้ มีบุตร 6 คน ได้แก่ 1)นายเทียม 2)นางเจียรพันธ์ 3)นายตัน 4)นายอินทร์ 5)นายพรหม 6)นายดวง เป็นต้น
2)ขุนแสงสะท้าน(กอ) สมรสกับนางขำ บุตรของพระศรีวงศ์(สี) ซึ่งเป็นบุตรคนที่ 3 ของพระยาไชยสุนทร(หล้า) เจ้าเมืองกาฬสินธุ์ ลำดับที่ 4 มีบุตร 2 คนได้แก่ 1)นายเหลี่ยม 2)นางอุดร เป็นต้น
3)ขุนโยธาชาแสน(เลา)
เป็นต้นและท่านเหล่านี้คือผู้ใช้นามสกุล”วงศ์กาฬสินธุ์”รุ่นแรกโดยส่วนใหญ่อาศัยอยู่ในตัวอำเภอเมืองของจังหวัดสกลนคร
1)ท้าวโง่น สมรสกับใครสืบไม่ได้ มีบุตร 1 คน ได้แก่
1.1 ขุนแก้วไกรสร(ไม่ทรานามเดิม) สมรสกับใครสืบไม่ได้ มีบุตร 5 คน ได้แก่ 1)นายสุมา 2)นายจันทร์ 3)นายพัน 4)นายหนู 5)นายต่วน เป็นต้นและท่านเหล่านี้คือผู้ใช้นามสกุล”ศิริกุล”รุ่นแรกโดยส่วนใหญ่อาศัยอยู่ในตัวอำเภอเมืองของจังหวัดกาฬสินธุ์
รายนามผู้กำกับภาพยนตร์ไทย
รายชื่อพันธุ์ไม้มงคลพระราชทานประจำจังหวัด
เอ็กแซ็กท์ มิวสิก
Lal Ded
รายนามนักร้องเพลงไทยสากลชาย
รายนามนักร้องเพลงไทยสากลหญิง
น้ำมาว
แม่น้ำชเวลี  เป็นแม่น้ำในประเทศจีนและประเทศพม่า ยังเป็นที่รู้จักกันในชื่อ น้ำมาว หรือ ลำน้ำมาว  และเรียก แม่น้ำรุ่ยลี่  หรือแม่น้ำหลงชฺวัน (龙川江) ในภาษาจีน ความยาวของแม่น้ำช่วงแบ่งเขตแดนระหว่างจีน-พม่าเป็นระยะทาง 26 กิโลเมตร น้ำมาวเป็นแม่น้ำสาขาหนึ่งของแม่น้ำอิรวดีซึ่งเป็นแม่น้ำสายสำคัญของพม่า มีต้นน้ำในมณฑลยูนนานของจีน ไหลผ่านตอนเหนือของรัฐฉานและเขตซะไกง์ และบรรจบแม่น้ำอิรวดีที่อี้นยวา ห่างจากตะก้องไปทางเหนือ 60 กิโลเมตร และทางใต้ของกะตา
ภูมิภาคนี้เป็นที่อยู่อาศัยของชาวไทใหญ่เป็นหลัก ชาวกะชีนและชาวปะหล่อง และชาวจีนเล็กน้อย
มีที่ลุ่มชื้นแฉะกว้างใหญ่ครอบคลุมทั้งสองฝั่งของแม่น้ำมาวในที่บริเวณที่บรรจบกับแม่น้ำอิรวดี เนินเขาจำนวนมากปกคลุมไปด้วยพืชยืนต้นใบกว้างสกุลสมอ ("Terminalia"), สกุลพะยอม ("Shorea") และกุหลาบพันปี ("Rhododendron") ที่มีใบไม้และดอกไม้ที่สวยงามซึ่งมีตั้งแต่สีขาวไปจนถึงสีขาวอมชมพูหรือชมพู บางครั้งก็มีจุดสีเหลือง เป็นส่วนหนึ่งของการปลูกขึ้นในปี 1997 บนฝั่งน้ำมาว ช่วงกั้นแบ่งชายแดนยูนนานกับพม่า
เป็ดก่า ("Asarcornis" "scutulata") เป็ดป่าที่ใกล้สูญพันธุ์ และนกกระเรียนไทย ("Grus antigone") มีถิ่นกำเนิดในแม่น้ำสายนี้ ตะโขงอินเดีย ("Gavialis gangeticus") พบครั้งสุดท้ายในปี 1927 และโลมาอิรวดีที่สามารถพบได้ไกลถึงแม่น้ำสาขาต่าง ๆ ของแม่น้ำอิรวดีซึ่งรวมทั้งน้ำมาว
จากการสำรวจในปี 2003 และ 2006 มีการรวบรวมตัวอย่างปลาทั้งหมด 49 ชนิด (จากการคาดคะเน) ในแม่น้ำมาวและแควสาขาในจีน โดยการวิจัยผสมผสานระหว่างชนิดพันธุ์ที่สำรวจและตัวอย่างที่จับได้ในพิพิธภัณฑ์ของสถาบันสัตววิทยาคุนหมิง พบว่ามีทั้งหมด 60 ชนิด แบ่งได้ใน 8 อันดับ 19 วงศ์ และ 44 สกุล ในพื้นที่ลุ่มแม่น้ำมาว โดย 16 ชนิดเป็นชนิดเฉพาะถิ่นของพื้นที่ลุ่มแม่น้ำอิรวดี และอีก 9 ชนิดเป็นชนิดพันธุ์ต่างถิ่น ในการเปรียบเทียบสัดส่วนเชิงปริมาณ ปลาในวงศ์ปลาตะเพียน (Cyprinidae) มีจำนวนชนิดมากที่สุด ซึ่งมี 26 ชนิด คิดเป็นร้อยละ 43.3 ของจำนวนชนิดพันธุ์ทั้งหมด ถัดมาคือ ต่อไปวงศ์ปลาแค้ (Sisoridae) ซึ่งมี 11 ชนิด คิดเป็นร้อยละ 18.3 ของทั้งหมด
เมืองสำคัญ.
เมืองสำคัญริมน้ำมาวได้แก่
รายนามนักร้องเพลงลูกกรุง
รายนามนักร้องเพลงเพื่อชีวิต
รายนามรองประธานวุฒิสภาไทย
รายชื่ออาหารไทย
รายชื่อขนมไทย
AJ Styles and Omos
AGIL Volley
รายนามนายกสภาจุฬาลงกรณ์มหาวิทยาลัย
ซ็อล อิน-อา
ซ็อล อิน-อา (; เกิด บัง เย-ริน (방예린); 3 มกราคม 1996) เป็นนักแสดงชาวเกาหลีใต้ เป็นที่รู้จักกันดีในบทบาทนำในละครโทรทัศน์เกาหลีเรื่อง "ซันนีอะเกนทูมอร์โรว์" (2018), "บิวตีฟูลเลิฟ วันเดอร์ฟูไลฟ์" (2019) และ "นัดบอดวุ่น ลุ้นรักท่านประธาน" (2022) และบทบาทสมทบในเรื่อง "สาวน้อยจอมพลัง โดบงซุน" (2017), "นักเรียนอลวน มัธยมอลเวง" (2017) และ "รักวุ่นวาย นายมเหสีหลงยุค" (2020–2021)
สำนักงานปราบปรามยาเสพติดแห่งประเทศฟิลิปปินส์
แอกนิส โจอาคิม
แอกนิส โจอาคิม  หรือชื่อเดิม อัชแฆน ฮอวากิมยัน (; 7 เมษายน 1854 - 2 กรกฎาคม 1899) เป็นนักพฤกษศาสตร์ชาวสิงคโปร์เชื้อสายอาร์มีเนีย ผู้ผสมพันธุ์กล้วยไม้พันธุ์ผสมพันธุ์แรกของโลก "Vanda" 'Miss Joaquim' โจอาคิมได้รับการบรรจุชื่อในหอเกียรติยศสตรีสิงคโปร์ในปี 2015
ฮอวากิมยันเป็นธิดาคนโตและลูกคนที่สองของ Parsick (Basil) Joaquim วาณิชและตัวแทนการค้าชาวอาร์มีเนีย กับ Urelia Joaquim แอกนิสมีความสนใจและมีฝีมือในการทำสวนเช่นเดียวกับมารดา นอกจากนี้ยังเป็นสมาชิกที่มีบทบาทในคริสตจักรอาร์มีเนีย รวมถึงมีฝีมือในงานเย็บปักถักร้อย
ดอกไม้ประจำชาติสิงคโปร์.
แอกนิส โจอาคิม ชนะรางวัลจากการประกวดดอกไม้ประจำปีและชนะรางวัลสำหรับดอกกล้วยไม้ที่หายากที่สุดในงานแสดงดอกไม้ปี 1899 รางวัลแรกนั้นมอบให้กับผลงานการผสมพันธุ์สายพันธ์กล้วยไม้ "Vanda" 'Miss Joaquim' ในเวลานั้นเธอตรวจพบมะเร็ง และเสียชีวิตในเวลาสามเดือนหลังได้รับรางวัล
ในปี 1947 ดอกกล้วยไม้ "Vanda" 'Miss Joaquim' ถูกเลือกเป็นสัญลักษณ์ที่เหมาะสมที่สุดของพรรคหัวก้าวหน้า (Progressive Party) ในปี 1957 ดอกกล้วยไม้นี้ถูกเบือกเป็นตราประจำสมาคมกล้วยไม้มาลายา (Malayan Orchid Society) ในเดือนเมษายน 1981 ดอกกล้วยไม้มิสโจอาคิมได้รับเลือกท่ามกลางผู้เข้าประกวดอื่นอีก 40 ดอก เป็นดอกไม้ประจำชาติสิงคโปร์
ญาติพี่น้องของแอกนิส โจอาคิม เป็นที่รู้จักทั่วไปในสิงคโปร์ ถนนนาร์ซิส (Narcis Street) ในสิงคโปร์นั้นตั้งชื่อตามพี่ชายของเธอ และลูกชายคนโตสุดของบ้าน ชื่อว่าเนร์เซส (Nerses หรือ Narcis, เกิด 2 ธันวาคม 1852) น้องชายของเธอ โจ (Joe หรือ Joaquim, เกิด 1 เมษายน 1856), เซธ (Seth, เกิด 11 กันยายน 1866) และจอห์น (John, เกิด 17 มิถุนายน 1858) ล้วนเป็นทนายความที่เป็นที่รู้จัก โจเป็นผู้ก่อตั้งบริษัททนายความ บราดเดลล์แอนด์โจอาคิม (Braddell and Joaquim) และต่อมาได้แยกออกมาตั้งบริษัททนายความของตัวเองในชื่อ โจอาคิมบราเธอส์ (Joaquim Brothers) น้องชายอีกสองคน อาราตูน (Arathoon, เกิด 2 กรกฎาคม 1864) และไซมอน (Simon, เกิด 5 ธันวาคม 1867) ล้วนเป็นผู้ช่วยนายทะเบียนในบริษัทแห่งหนึ่ง
ช็อง ควัน
ช็อง ควัน (ฮันกึล: 정관, Jeong Kwan, เกิดปี 1957) เป็นภิกษุณีพุทธนิกายเซ-อนและแม่ครัวชาวเกาหลี เธออาศัยอยู่ในกุฏิชุนจีนัม (Chunjinam Hermitage) ในวัดแบคยังซา ประเทศเกาหลีใต้ ที่เธอรับหน้าที่ประกอบอาหารให้กับภิษณีและภิกษุที่จำพรรษาในวัด ช็อง ควัน ไม่ได้เป็นเจ้าของภัตตาคารใด ๆ และไม่เคยได้รับการศึกษาด้านการประกอบอาหารในระบบมาก่อน
ช็อง ควัน เป็นลูกคนที่ห้าจากเจ็ดคน เธอเกิดในเมืองย็องจู จังหวัดคย็องซังเหนือ และเติบโตมาท่ามกลางไร่นา เธอเรียนรู้การทำเว้นก๋วยเตี๋ยวด้วยมือเมื่ออายุเจ็ดขวบ และหนีออกจากบ้านเมื่ออายุ 17 ปี ก่อนที่สองปีต่อมาจะบวชเข้าในสำนักภิกษุณีนิกายเซน ที่เธอค้นพบเป้าหมายของเธอที่จะเผยแผ่ธรรมะผ่านการประกอบอาหาร สูตรอาหารของช็อง ควัน ประกอบด้วยมะเขือม่วง, มะเขือเทศ, ลูกพลัม, ส้ม, ฟักทอง, เต้าหู้, โหระพา, พริกแดง และพืชผักอื่น ๆ ที่เธอปลูกเอง นอกจากอาหารของเธอและการกินของเธอจะเป็ยอาหารปลอดผลิตภัณฑ์จากสัตว์แล้ว ยังงดเว้นกระเทียมกับหอมด้วย ตามลักษณะของอาหารเจ
ช็อง ควัน เป็นแรงบันดาลใจให้กับเชฟมิงกู คัง (Mingoo Kang) ประจำภัตตาคารมิงเกิลส์ (Mingles) ในโซล และ รีเน เรดเซปี ประจำภะตตาคารนอมา ในโคเปนเฮเกน นอกจากนี้เธอยังเป็นมิตรสหายกับเอริก รีแปร์ ซึ่งเป็นพุทธศาสนิกชน ที่เคยเชิญเธอไปประกอบอาหารที่นครนิวยอร์กเพื่อประกอบอาหารมื้อพิเศษให้กับแขกของภัตตาคารเลอ แบร์นาแด็ง ในปี 2017 ช็อง ควัน ปรากฏตัวในซีรี่ส์ของเน็ตฟลิกซ์ "Chef's Table"
Jeong Kwan
ซูซานนา หลิว
ซูซานนา หลิว (อักษรโรมัน: Susanna Liew) เป็นนักเคลื่อนไหวชาวมาเลเซียผู้ประท้วงกรณีสามีเธอถูกอุ้มหายในมาเลเซีย ในปี 2020 เธอดำเนินคดีกับวุฒิสมาชิกอาวุโสหลังเขาไม่สามารถดำเนินการตรวจสอบคดีได้ ในหนึ่งเดือนต่อมา เธอได้รับรางวัลสตรีหาญกล้านานาชาติจากรัฐบาลสหรัฐอเมริกา หลิวเป็นอดีตผู้อำนวยการโรงเรียน ส่วนสามีของเธอ เรย์มอนด์ โก้ (Raymond Koh) เป็นนักบวชในคริสต์ศาสนา ในปี 2004 ทั้งคู่ได้ร่วใมกันตั้ง "โฮปคอมมิวนิตี" (Hope Community) ขึ้นเพื่อช่วยเหลือผู้ยากไร้
ในปี 2017 รถยนต์ของสามีเธอถูกล้อมและประกบด้วยรถยนต์ที่ดูเป็นทีมลักพาตัวมืออาชีพ ภาพจากกล้องวงจรปิดแสดงรถจักรยานยนต์สองคันสามารถปิดถนนในระยะเวลา 40 วินาทีของการลักพาตัว เรย์มอนด์ยังคงหายสาบสูญนับจากนั้น
นับจากนั้นหลิวได้ยินหยัดเรียกร้องแลดสอบถามไปยังเจ้าหน้าที่ทางการของมาเลเซียเกี่ยวกับการสืบค้นการลักพาตัวและสูญหายของสามีเธอ นอกจากนี้เธอยังเรียกร้องและถามเจ้าหน้าที่รัฐเกี่ยวกับการลักพาตัวและศสูญหายของชนกลุ่มน้อยทางศาสนาคนอื่น ๆ ด้วย เช่น คู่ชีวิตชาวคริสต์ รูธ ซีเตปู และ ยอชัว ฮิลมี กับ อามรี เจอ มาต ในเดือนกุมภาพันธ์ 2020 เธอประกาศดำเนินคดีกับเจ้าหน้าที่ระดับสูงในรัฐบาลมาเลเซีย เนื่องจากหากเกินสามปีแล้วกรณีการสูญหายของสามีเธออาจเก่าเกินกว่าจะนำมาพิจารณาใหม่ได้
ในวันที่ 4 มีนารม 2020 รัฐบาลสหรัฐอเมริกาได้มอบรางวัลสตรีหาญกล้านานาชาติแก่เธอสำหรับความกล้าหาญที่จะต่อสู้กับอำนาจรัฐ "ด้วยสิธิของเธอในฐานะพลเมืองมาเลเซีย"
Susanna Liew
ผู้รักษาราชการแทนนายกรัฐมนตรี
ผู้รักษาราชการแทนนายกรัฐมนตรี หรือ ผู้ปฏิบัติราชการแทนนายกรัฐมนตรี  เป็นสมาชิกคณะรัฐมนตรี (ส่วนใหญ่อยู่ในประเทศที่มีรัฐสภาระบบเวสต์มินสเตอร์ ) ซึ่งปฏิบัติราชการเสมือนเป็นนายกรัฐมนตรี ในช่วงที่นายกรัฐมนตรีไม่สามารถมาปฏิบัติหน้าที่ได้ บทบาทนี้มักดำเนินการโดยรองนายกรัฐมนตรี (หากมีการแต่งตั้งไว้ในขณะนั้น) หรือโดยรัฐมนตรีระดับสูงคนอื่น หากไม่ได้มีการแต่งตั้งรองนายกรัฐมนตรีไว้
โดยทั่วไปจะมีการแต่งตั้งผู้รักษาราชการแทนนายกรัฐมนตรีเมื่อนายกรัฐมนตรีเดินทางออกจากอาณาเขตของรัฐที่ตนปกครอง หรือเมื่อนายกรัฐมนตรีไม่สามารถปฏิบัติหน้าที่ได้เนื่องจากปัญหาทางสุขภาพ
ตำแหน่ง ผู้รักษาราชการแทนนายกรัฐมนตรี แตกต่างไปจาก รักษาการนายกรัฐมนตรี (นายกรัฐมนตรีที่แต่งตั้งขึ้นชั่วคราวจนกว่าจะมีการเปลี่ยนผ่านไปยังรัฐบาลชุดถัดไป แต่งตั้งเมื่อเมื่อฝ่ายรัฐบาลแพ้มติอภิปรายไม่ไว้วางใจ, เมื่อนายกรัฐมนตรีคนปัจจุบันหมดคุณสมบัติ หรือเมื่อนายกรัฐมนตรีประกาศยุบสภา) และนายกรัฐมนตรีชั่วคราว (ได้รับแต่งตั้งให้ทำหน้าที่คล้ายคลึงกับกับรักษาการนายกรัฐมนตรี จัดตั้งขึ้นหลังจากการเกิดขึ้นของประเทศใหม่หรือหลังการล่มสลายของระบอบการปกครองก่อนหน้านี้ โดยปกติไม่ถือว่าเป็นนายกรัฐมนตรี)
ในประเทศไทย คำว่า "รักษาราชการแทนนายกรัฐมนตรี" หรือ "ปฏิบัติราชการแทนนายกรัฐมนตรี" จะมีความหมายคล้ายคลึงกัน คือแต่งตั้งขึ้นเมื่อนายกรัฐมนตรีไม่สามารถปฏิบัติราชการได้เป็นการชั่วคราว ส่วนคำว่า "ปฏิบัติหน้าที่แทนนายกรัฐมนตรี" จะใช้เมื่อนายกรัฐมนตรีเสียชีวิต หรือหมดคุณสมบัติ
Acting prime minister
การเลือกตั้งนายกเมืองพัทยา พ.ศ. 2565
การเลือกตั้งนายกเมืองพัทยา พ.ศ. 2565 เป็นการเลือกตั้งนายกเมืองพัทยาครั้งที่ 5 จัดขึ้นเมื่อวันที่ 22 พฤษภาคม พ.ศ. 2565 การเลือกตั้งครั้งนี้ถือเป็นการเลือกตั้งนายกเมืองพัทยาครั้งแรกในรอบ 10 ปี นับตั้งแต่การเลือกตั้งครั้งล่าสุดเมื่อ พ.ศ. 2555 ล่าช้าไปเพราะการทำรัฐประหารเมื่อปี พ.ศ. 2557
ผลการเลือกตั้งอย่างไม่เป็นทางการ ปรากฏว่า ปรเมศวร์ งามพิเชษฐ์ ผู้สมัครจากกลุ่มเรารักพัทยามีคะแนนนำป็นอันดับ 1 ขณะที่ผลการเลือกตั้งสมาชิกสภาเมืองพัทยา พบว่า ผู้สมัครกลุ่มเรารักพัทยามีคะแนนนำทั้ง 4 เขตเลือกตั้ง รวม 24 คน
หลังจากที่คณะรักษาความสงบแห่งชาติ (คสช.) ได้ทำการรัฐประหารเมื่อปี พ.ศ. 2557 แล้วนั้น ได้ออกประกาศฉบับที่ 85 เพื่อระงับการเลือกตั้งผู้บริหารท้องถิ่นเป็นการชั่วคราว เพื่อปรับโครงสร้างทางการเมืองไทย หลังจากนั้นในวันที่ 16 เมษายน พ.ศ. 2562 ได้มีการประกาศใช้พรบ. การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 ซึ่งให้อำนาจแก่คณะรัฐมนตรีในการแจ้งต่อคณะกรรมการการเลือกตั้ง (กกต.) เพื่อกำหนดให้มีการเลือกตั้งองค์กรปกครองส่วนท้องถิ่นตามที่คณะรัฐมนตรีร้องขอ เมื่อวันที่ 14 มีนาคม พ.ศ. 2565 คณะกรรมการการเลือกตั้งได้ประกาศให้มีการเลือกตั้งนายกเมืองพัทยาในวันอาทิตย์ที่ 22 พฤษภาคม พ.ศ. 2565 จัดขึ้นในวันเดียวกันกับการเลือกตั้งผู้ว่าราชการกรุงเทพมหานคร พ.ศ. 2565
ผู้ที่ลงสมัครรับเลือกตั้งนายกเมืองพัทยามีรายชื่อดังต่อไปนี้
ไม โอชิมะ
ไม โอชิมะ ( เกิดเมื่อวันที่ 11 กันยายน ค.ศ. 1987 ที่เมืองโนดะ จังหวัดชิบะ ประเทศญี่ปุ่น) เป็นนักร้องและอดีตสมาชิกวง AKB48 ซึ่งเป็นวงดนตรีป๊อปหญิงล้วน
ในเดือนธันวาคม 2005 โอชิมะได้เป็นหนึ่งใน24 สมาชิกคนแรกของทีมเอของakb48 ตลอดอาชีพของเธอ เธอมีส่วนร่วมในซิงเกิลส่วนใหญ่ของAKB48 ในวันที่ 26 เมษายน 2007 มีการประกาศว่าเธอได้ย้ายสัญญาไปที่โฮริโปร โอชิมะปรากฏตัวครั้งแรกใน "เอ็นเอชเค โคฮากุอูตะกัซเซ็ง", ซึ่งเป็นรายการพิเศษประเภทเทศกาลดนตรี ที่ออกอากาศทางวิทยุและโทรทัศน์ในเครือข่ายเอ็นเอชเค เมื่อวันที่ 31 ธันวาคม 2550
ในวันที่ 24 มีนาคม 2008 เธอได้เข้าร่วมในงานเปิดตัวของแชนแนล คาเฟ่ ซึ่งเป็นกิจกรรมการจําลองการออกอากาศช่องที่รปปงงิฮิลส์ ตั้งแต่เดือนเมษายน 2008 โอชิมะปรากฏตัวเป็นประจําในรายการมูฟวี่พลัส "Plus Style".
ในวันที่ 21 กุมภาพันธ์ ค.ศ. 2009 เธอประกาศว่าจะจบการศึกษาจากakb48, และในวันที่ 26 เมษายน เธอได้ทำการแสดงครั้งสุดท้ายที่ เอ็นเอชเค ฮอล
โอชิมะเดบิวต์เดี่ยวในปี 2010 ด้วยซิงเกิล "เมนโดกุไซ ไอโจ" และติดชาร์ตเป็นเวลา 5 สัปดาห์ ในปี ค.ศ. 2012 เธอเดบิวต์ในฐานะนักแสดงในละครเรื่องฮนจิสึ วะ ไทอัน นาริ ของเอ็นเอชเค
Mai Oshima
ยูเรีย คิซากิ
ยูเรีย คิซากิ ( เกิดเมื่อวันที่ 11 กุมภาพันธ์ 1996 ในจังหวัดไอจิ ประเทศญี่ปุ่น) เป็นนักแสดงชาวญี่ปุ่นและอดีตสมาชิกวงไอดอลเอเคบีโฟร์ตีเอต ซึ่งเธอเป็นกัปตันทีม บี
ในวันที่ 13 พฤศจิกายน 2009 คิซากิผ่านการออดิชั่นรุ่นที่สามของเอสเคอีโฟร์ตีเอต ในวันที่ 23 มิถุนายน 2010 เธอได้รับการเลื่อนตําแหน่งเป็นสมาชิกอย่างเป็นทางการของ ทีมเอส
คิซากิได้ร้องเพลงไตเติ้ลเป็นครั้งแรกในเพลงโกเมน เน ซัมเมอร์
ในการเลือกตั้งทั่วไปของเอเคบีโฟร์ตีเอตกรุ๊ปปี 2012 คิซากิได้อันดับที่ 31 ในการเลือกตั้งทั่วไปปี 2013 อันดับของเธอดีขึ้นซึ่งอยู่ในอันดับที่ 22
ในระหว่างการปรับโครงสร้างวงของเอเคบีโฟร์ตีเอต เมื่อวันที่ 24 กุมภาพันธ์ 2014 มีการประกาศว่าคิซากิจะย้ายไปเอเคบีโฟร์ตีเอต ทีม 4 เธอเดบิวต์กับเอเคบีโฟร์ตีเอต เมื่อวันที่ 24 เมษายน ค.ศ. 2014
ในวันที่ 12 เมษายน 2017 คิซากิได้ประกาศจบการศึกษาจากเอเคบีโฟร์ตีเอตในรายการวิทยุ เอเคบีโฟร์ตีเอต ออลไนท์ นิปปอน เธอมีกิจกรรมจับมือครั้งสุดท้ายเมื่อวันที่ 13 สิงหาคม ค.ศ. 2017 และมีพิธีสําเร็จการศึกษาจากเอสเคอีโฟร์ตีเอต ในวันที่ 28 กันยายน ค.ศ. 2017 และจบการศึกษาจากทีม B ของเอเคบีโฟร์ตีเอต เมื่อวันที่ 30 กันยายน ค.ศ. 2017
ในวันที่ 23 ตุลาคม 2021 คิซากิได้ลาออกจากวงการบันเทิงเนื่องจากปัญหาสุขภาพ
Yuria Kizaki
Shopping King Louie
เทมเพสต์
เทมเพสต์ (; เป็นวงบอยแบนด์ของเกาหลีใต้ภายใต้สังกัดเยฺว่หฺวาเอนเตอร์เทนเมนต์ กลุ่มประกอบด้วยสมาชิกเจ็ดคน ได้แก่ ฮันบิน, ฮยองซอบ, ฮยอก, ลิว, ฮวารัง, อึนชานและแทเร กลุ่มเปิดตัวเมื่อวันที่ 2 มีนาคม พ.ศ. 2565 ด้วยการเปิดตัวอีพีแรกชื่อว่า "It's Me, It's We"
ดัดแปลงมาจากโปรไฟล์ Naver ของพวกเขา
Tempest (South Korean band)
แทน (วงดนตรี)
แทน (; ; ; ย่อมาจาก To All Nations) เป็นกลุ่มบอยแบนด์ชาวเกาหลีใต้ที่ก่อตั้งขึ้นผ่านรายการการแข่งขันเอาชีวิตรอดของสถานีเอ็มบีซีชื่อ "The Wild Idol" กลุ่มประกอบด้วยสมาชิกเจ็ดคน ได้แก่ ชางซัน แทฮุน จีซอง ซองฮยอก แจจุน ฮยอนยอบ และจูอัน กลุ่มเปิดตัวเมื่อวันที่ 10 มีนาคม พ.ศ. 2565 โดยมีการเปิดตัวอีพีแรกชื่อ "1TAN".
TAN (group)
แทน
แทน อาจหมายถึง
เนซอมี กันจาวีย์
ญะมาลุดดิน อาบู มูฮัมหมัด อีเลียส บิน ยูซุฟ บิน ซะกี บิน มุอัยยัด (ฮิจเราะฮ์ศักราชที่ 535 ) ถึงฮิจเราะฮ์ศักราชที่ 607–612 ) มีชื่อย่อว่า เนะซอมี และ ฮะกีม เนะซอมี เขาเป็นนักกวีและนักเล่าเรื่องชาวอิหร่านที่มีชื่อเสียง ด้านวรรณกรรมเปอร์เซีย ในศตวรรษที่หก ฮิเราะฮ์ศักราช (คริสต์ศตวรรษที่สิบสอง) ซึ่งเป็นเจ้าของ รูปแบบและเป็นผู้นำการเล่าเรื่องใน วรรณคดีเปอร์เซีย เป็นที่รู้จักกันดี หลุมฝังศพของเขา ตั้งอยู่ที่ชานเมืองด้านตะวันตกของ เมืองกันจา เนะซอมีเป็นหนึ่งในผู้บรรยายบทกวีเปอร์เซียที่มีความสามารถซึ่งเขาไม่เพียงแต่มีวิธีการและรูปแบบที่แตกต่างกันเท่านั้นแต่เขายังอิทธิพลต่อนักกวีรุ่นหลังในเรื่องรูปแบบอีกด้วย เนะซอมีมีความรู้กว้างขวางเกี่ยวกับวิศาสตร์ทั่วไปในสมัยของเขา (ศาสตร์ด้านวรรณกรรม ดาราศาสตร์ ปรัชญา เกี่ยวกับอิสลามศาสตร์อิสลาม นิติศาสตร์อิสลาม เทววิทยา และภาษาอาหรับ) และคุณลักษณะเหล่านี้อยู่ในบทกวีของเขาที่เป็นที่รู้จักอย่างชัดเจนอีกด้วย วันที่ 12 มีนาคมในปฏิทินอย่างเป็นทางการของอิหร่านเป็นวันรำลึกเนะซอมีกันจาวีย์
ไม่มีข้อมูลที่แน่นอนเกี่ยวกับชีวิตเนซอมีและคำพูดของนักเขียนชีวประวัติหลายคนเกี่ยวกับปีเกิดและการเสียชีวิตของเขาก็มีความแตกต่างกันไม่ชัดเจน แต่สิ่งที่แน่ชัดคือเขาอาศัยอยู่ในเมืองกันจาและเสียชีวิตในเมืองเดียวกัน เขากำพร้าและได้รับการเลี้ยงดูโดยลุงตั้งแต่แรกเริ่มและศึกษาภายใต้การดูแลของลุงเขา แม่ของเขาเป็นขุนนาง ชาวเคิร์ด และนี่เป็นวรรคที่อยู่ในคำนำของวรรณกรรมเรื่อง ลิลี่และมัจนูน กล่าวว่า ("ถ้าแม่ของฉันเป็นผู้นำชาวเคิร์ด") ตัวเขาเองก็กล่าวถึงชื่อและเชื้อสายของเขาในบทกวีของเขา ซึ่งเป็นบทที่บอกชื่อของเขาว่า คืออิลยาสและบิดาของเขาคือยูซุฟ อิบนิ ซะกี บิน มูอัยยิด:
ตามแนวทางของเนะซอมี
จะเห็นว่าชื่อมีตัวเลขหนึ่งพันหนึ่ง
อิลยาสที่อะลิฟมาก่อนลาม
มีตัวเลขเท่ากับ เก้าสิบเก้า
ซึ่งตามนี้จะเท่ากับหนึ่งพันหนึ่ง
และลบกับหนึ่งร้อย
รวมแล้วตามรูปแบบอักษรอับญัด
จะได้เป็น ยูซุฟ บุตร ซะกีย์ มุอัยยัด
มีความขัดแย้งเกี่ยวกับบ้านเกิดของบิดาของเขา บางบางแหล่งเชื่อว่าเขามาจากชาวทาเฟรช หรือ ฟาราฮัน และบางคนคิดว่าเขามาจากชาวนา (ชาวอิหร่าน) แห่งอารัน ในความสัมพันธ์กับพ่อของเขา Behrouz Tharwatian ได้เห็นข้อนี้ในไลลาและมัจนูน ("ชาวนาที่มีคารมคมคายของ Parsizad - จำชาวอาหรับได้ช้ามาก") และเขียนว่า: - จุดเริ่มต้นของข้อ ของ Lily และ Majnoon ล้วนตกแต่งด้วยคำอธิบายที่ประชดประชัน และกวีกล่าวถึงการเสียดสีว่าส่วนนี้เป็นของเขาเองหรือถูกกล่าวถึงในเนื้อเรื่องหลักเป็นภาษาอาหรับ โคลงแรกของข้อ 36 มีความสำคัญอย่างยิ่งในแง่ของประวัติศาสตร์การวิจัยเกี่ยวกับชีวิตและงานทางการทหาร และกวีได้ระบุงานและสถานะทางสังคมของเขาไว้อย่างชัดเจนว่าเป็น "ชาวนา" รวมทั้งเชื้อชาติของเขาซึ่งเรียกตัวเองว่า " Parsizadeh" และไม่ต้องสงสัยเลยเกี่ยวกับความถูกต้องของบทกวีและโดยการวิจัยชาวนาในศตวรรษที่หกในอาเซอร์ไบจานและพิจารณา "เปอร์เซีย" ว่าความคิดเห็นของเขาเป็นภาษา "อิหร่าน" หรือ "เปอร์เซีย" หรือทั้งสองอย่างซึ่งเป็นมุมหนึ่งของ ชีวิตของกวีและสถานะทางสังคมถูกเปิดเผย "
พ่อของ เนะซอมี (ยูซุฟ) ตามคำแถลงที่ชัดเจนของเขาใน "ไลลาและมัจนูน" เป็นชาวเปอร์เซียในขณะที่เขาพูดว่า: ชาวนาที่เกิดในเปอร์เซียมีคารมคมคาย / จำสถานการณ์อาหรับเช่นนี้ได้ ชาวนาหมายถึงชาวอิหร่านผู้สูงศักดิ์และเจ้าของที่ดินเพื่อเกษตรกรรมตามที่ Ferdowsi กล่าวว่า: "ใครก็ตามที่ให้พวกเขาสิบคนให้เมล็ดพืชและเผ่าพันธุ์ของผู้เฒ่าแก่พวกเขา" การตีความหลักสิบนี้ถูกนำไปใช้กับชาวอิหร่านทุกคนอย่างละเอียดในเวลาต่อมา ในเวลาเดียวกัน คำว่า ชาวนา ยังใช้เพื่อหมายถึง "ประวัติศาสตร์" เนื่องจากการตีความทางทหารที่อธิบายชาวนาว่า "คารมคมคาย" มีความหมายเดียวกันเมื่อไม่นานนี้ และอีกครั้งในความหมายเดียวกัน ฟิรดูซีย์ได้กล่าวว่า: "ฟังเรื่องนี้ จากชาวนาเดี๋ยวนี้" / อ่านจากคำโบราณ หรือ: กวีชาวนา, นักบวช / ทำให้ฉันนึกถึงเรื่องนี้ ดังนั้นระบบที่แนะนำตัวเองว่าเป็น "ชาวนาเปอร์เซียที่มีวาทศิลป์" จะต้องเป็นชาวอิหร่านอย่างแท้จริง นักประวัติศาสตร์และนักพูด และเจ้าของที่ดิน เพื่อเกษตรกรรม บทบาทของ dehgans ในการปกป้องวัฒนธรรมและประวัติศาสตร์อิหร่านในยุคอิสลามตลอดจนในการรวบรวมส่วยและส่งมอบให้กับรัฐบาลกลางก็เป็นที่น่าสังเกตเช่นกัน กล่าวโดยสรุป ครอบครัวทหารในตู้เสื้อผ้าเป็นครอบครัวหลายสิบคนที่มีความตระหนักด้านวัฒนธรรมและการเชื่อฟังทางวัตถุ หนึ่งในหลักฐานของบันทึกครอบครัวเหล่านี้คือความคุ้นเคยทางประวัติศาสตร์ของเรากับพ่อทหาร Moayed Motarazi และลุงหรือพี่ชายหรือลูกพี่ลูกน้องของเขาชื่อ Ghavami Motarazi หนึ่ง ในนักประพันธ์และนักแต่งเพลงชาวเปอร์เซียของ อาเซอร์ไบจาน "
วาฮีด ดัสต์เกรดีย์ เขียนว่า : "ไม่มีหลักฐานในบทกวีที่จะพิสูจน์ว่าบ้านเกิดของเนซอมีคือเมือง กันจา ในอิรัก และไม่มีหลักฐานที่เขาเดินทางไป กันจา กับพ่อของเขาตั้งแต่ยังเป็นเด็ก แต่นักเขียนชีวประวัติเกือบทั้งหมดเขียนว่าเขาเกิดใน กันจา และเชื่อกันว่าเขามีเชื่อสายเป็นคนอิรัก เนื่องจากเพราะเขายกย่องอิรักในบทกวีและแสดงความปรารถนาที่จะไปเยือนอิรักเสมอมา เช่นผลงานวรรณกรรม :
มัคซะนุลอัสรอร (ขุมคลังแห่งความลับ) หน้า 179: เขียนว่า
กันจาผูกพันกับฉัน
ขุมทรัพย์แห่งอิรักเป็นของฉัน
ร้องตะโกนให้ก้องโลกว่า
กันจาสูงส่งแต่เนะซอมีต้อยต่ำ
"(โคสโรและชีรีน หน้า 361)"
ชาวอิรักร้องตะโกนก้อง
ข้าก็ตะโกนสำเนียงเดียวกับชาวอิรัก
"ชะรัฟนอเมะฮ์ (หน้า 53)"
ขอให้ภูมิใจในเกียรติภูมิเถิด
ความประเสริฐทั้งหลายแขวนอยู่กับชาวอิรัก
ในบทกวีโคสโรและชีรีนทำให้ได้รู้ว่า ภรรยาคนแรกของเขา คือทาสหญิงที่คล้องส้อยคอ ที่ถูกส่งมาเป็นของขวัญสำหรับเขาในตอนที่เขาประพันธ์บทกวีเรื่องโคสโรและชีรีนเสร็จแล้วและบุตรชายของเขาที่ชื่อมุฮัมมัดมีอายุเพียง 7 ปีเสียชีวิตลง ถึงแม้ว่านักค้นคว้าบางคน เช่น วาฮิด ดัสต์เกรดีย์ เชื่อว่าเป็นทาสหญิงที่ชื่อว่า ออฟอก แต่ สะอีด นะฟีซีย์ กล่าวว่า : ท่านสะอีด ดัสต์เกรดีย์ เคยกล่าวไว้ในวรรคนี้ว่า
เธองดงามดั่งเจว็ดของฉัน
เชื่อว่าเธอคือ ออฟอก (ฟ้า) ของฉัน
มีการคาดเดาที่น่าแปลกและเรียกชื่อทาสหญิงและภรรยาของเนะซอมีคนนี้ว่า "ออฟาก" โดยที่ไม่ทราบว่าวรรคที่กล่าวว่า "เชื่อว่าเธอเป็นออฟอกของฉัน" นั้นไม่ใช่ว่าชื่อของนางคือ "ออฟอก" แต่เป็นเพราะว่าเขาผูกพันกับกับนางมาก และเชื่อว่านางคือทุกสิ่งที่พระเจ้าทรงมอบให้เขา และเชื่อว่านางเป็นผู้สืบทอดจากฟ้าที่ถูกลงมาอยู่เบื้องหน้าของเขา เพราะแม้ว่าในสมัยปัจจุบันผู้หญิงมักถูกเรียกว่า 'ออฟอก' ก็จริง แต่ในสมัยเนะซอมี คำนี้ไม่ได้ใช้เรียกชื่อผู้หญิง และไม่พบหลักฐานและไม่น่าเป็นไปได้อย่างมากว่าภรรยาคนนี้จะชื่อ "ออฟาก”